เรื่องร้องเรียน: มีการจัดงานคอนเสิร์ตที่ตลาดเฟิร์สวัน ตลาดพลู ใช้เครื่องเสียงและเปิดเพลงเสียงดัง ไม่ทราบว่าทางเขตปล่อยให้เกิดเรื่องแบบนี้ได้อย่างไร ชาวบ้านได้รับความเดือดร้อนมากมาย เพราะเป็นการจัดคอนเสิร์ตในแหล่งชุมชนที่พักอาศัย
การดำเนินการของเจ้าหน้าที่: วันที่ 18 มีนาคม 2566 เวลา 21.00 น. สำนักงานเขตธนบุรีและสถานีตำรวจนครบาลตลาดพลูได้ร่วมกันตรวจสอบกรณีการแสดงดนตรีบนเวทีคอนเสิร์ตส่งเสียงดังรบกวน โดยในเบื้องต้นได้ขอให้ผู้จัดงานลดระดับเสียงลงทันที ขณะนี้สำนักงานเขตธนบุรีอยู่ระหว่างดำเนินการตามขั้นตอนของกฎหมายกรณี แสดงดนตรี โดยไม่ได้รับอนุญาต
ความเห็นของผู้แจ้ง: ขอบคุณสำหรับการที่ได้ติดตามเรื่องอย่างเร่งด่วน
พื้นที่: แขวงตลาดพลู เขตธนบุรี กรุงเทพมหานคร